PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2007/VP/3/1/024	Bratislava 24. 4. 2007 

	Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov vo veci vrátenia správneho poplatku podnikateľovi Brightpoint Slovakia s.r.o. so sídlom Drobného 27, 841 01 Bratislava, IČO: 35 879 157, 

	rozhodol

podľa § 10 ods. 1 zákona č. 145/1995 Z. z. o správnych poplatkoch v znení neskorších predpisov tak, že správny poplatok v sume 100 000 Sk (slovom jedenstotisíc slovenských korún) sa vracia podnikateľovi Brightpoint Slovakia s.r.o. so sídlom Drobného 27, 841 01 Bratislava, IČO: 35 879 157. Správny poplatok bude vrátený na účet číslo: 2629844939/1100, variabilný symbol: 30032007, vedený v Tatra Banka, a. s., Hodžovo nám. 3, 805 05 Bratislava.

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 15. 3. 2007 listom podnikateľa Brightpoint, Inc. so sídlom 2601 Metropolis Parkway #210, Plaifield, Indiana, 46168, Spojené štáty americké (ďalej len „Brightpoint, Inc.“), prostredníctvom splnomocneného právneho zástupcu Mgr. Ľubomíra Mareka, LL.M., advokátom so sídlom Palisády 36, 811 06 Bratislava (ďalej len „právny zástupca“), zaevidovaným pod č. 945/2007, doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správa Slovenskej republiky v znení neskorších predpisov v znení neskorších predpisov (ďalej len „zákon“), spočívajúce v získaní priamej výlučnej kontroly podnikateľa Brightpoint, Inc. nad podnikom podnikateľa Dangaard Telecom A/S so sídlom Transitvej 12, DK-6330 Padborg, Dánsko na základe Zmluvy o kúpe akcií zo dňa 19. februára 2007, uzatvorenej medzi Dangaard Holding A/S, Dangaard Telecom A/S, Brghtpoint, Inc. a Nordic Capital Fund VI (ktorý pozostáva z: Nordic Capital VI Alpha, L.P., Capital Beta, L.P., NC VI Limited a Nordic Industries Limited) (ďalej len „Zmluva“).
 
Na základe tohto oznámenia sa dňa 15. 3. 2007 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo správneho konania 0018/OK/2007, o čom úrad prostredníctvom právneho zástupcu informoval oznamovateľa koncentrácie listom č. 1035/PMÚ SR/2007 zo dňa 20. 3. 2007.

Oznamovateľ koncentrácie prostredníctvom svojej 100 % dcérskej spoločnosti Brightpoint Slovakia s.r.o. so sídlom Drobného 27, 841 01 Bratislava, IČO: 35 879 157 (ďalej len „Brightpoint Slovakia s.r.o.“) dňa 20. 3. 2007 zaplatil správny poplatok vo výške 100 000,- Sk na účet úradu podľa položky č. 212 sadzobníka správnych poplatkov, ktorý tvorí prílohu zákona č. 145/1995 Z. z. o správnych poplatkoch v znení neskorších predpisov (ďalej len „zákon o správnych poplatkoch“).

Dňa 19. 4. 2007 nadobudlo právoplatnosť rozhodnutie číslo 2007/ZK/3/1/019 zo dňa 3. 4. 2007, ktorým úrad správne konanie vo veci predmetnej koncentrácie na základe § 22 ods. 1 písm. d) v spojení s § 32 ods. 1 písm. b) zákona zastavil, pretože účastník konania vzal svoj návrh na začatie konania späť.
Dôvodom vzatia svojho návrhu na začatie konania späť bola dodatočne zistená skutočnosť, že oznámená koncentrácia nepodlieha kontrole úradu podľa § 10 ods. 1 zákona.

Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Vzhľadom na to, že správny poplatok bol zaplatený bez toho, aby bol na to poplatník povinný, úrad vracia správny poplatok v plnej výške, t. j. 100 000,- Sk.

Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

	Podľa ustanovenia § 10 ods. 6 zákona č. 145/1995 Z. z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia. 

	Ing. Dušan Valo
	riaditeľ odboru koncentrácií

Rozhodnutie sa doručuje:

AK MAREK & PARTNERS
Mgr. Lˇubomír Marek
advokát
Palisády 36
811 06 Bratislava